PAGE  


[image: image1.png]



Parlamentul  României

Camera  Deputaţilor
  Comisia pentru muncă                         Comisia pentru sănătate 

     şi protecţie socială                                      şi familie
Bucureşti, 13 martie 2014                      Bucureşti, 13 martie  2014

         Nr.4c-7/638                                           Nr.4c-8/48                 

RAPORT  COMUN
asupra propunerii legislative pentru modificarea şi completarea Ordonanţei de Guvern nr.20/18 august 1997
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. Plx 602/2013 din 16 decembrie 2013, cu dezbaterea pe fond, în procedură obişnuită, a propunerii legislative pentru modificarea şi completarea Ordonanţei de Guvern nr.20/18 august 1997.
La întocmirea prezentului raport comun, Comisia pentru muncă şi protecţie socială şi Comisia pentru sănătate şi familie au avut în vedere:

· avizul negativ al Consiliului Legislativ (nr.452/27.05.2013)

· punctul de vedere, negativ, al Guvernului (nr.1715/24.09.2013);
· avizul negativ al Comisiei juridice, de disciplină şi imunităţi (nr.Plx602/12.02.2014).

Propunerea legislativă are ca obiect de reglementare stabilirea în România a orei de vară drept oră oficială pentru întregul an calendaristic, în vederea îmbunătăţirii condiţiilor de muncă şi odihnă, precum şi pentru evitarea influenţelor negative pe care le generează trecerea la ora de iarnă asupra sănătăţii populaţiei.
În conformitate cu prevederile art.63 din Regulamentul Camerei Deputaţilor, republicat, cele două comisii au dezbatut separate propunerea legislativă.

La dezbaterile care au avut loc în şedinţa Comisiei pentru muncă şi protecţie socială din 4 februarie 2014  a participat, în conformitate cu prevederile art.55 din Regulamentul Camerei Deputaţilor, doamna Georgeta Bratu, Secretar de Stat în Ministerul Muncii, Familiei, Protecţiei Sociale şi Persoanelor Vârstnice. La lucrările comisiei şi-au înregistrat prezenţa 23 deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.
La dezbaterile care au avut loc în şedinţa Comisiei pentru sănătate şi familie din 11 martie 2014 a participat, în conformitate cu prevederile art.55 din Regulamentul Camerei Deputaţilor, doamna Daniela Juravlea, director în cadrul Ministerul Muncii, Familiei, Protecţiei Sociale şi Persoanelor Vârstnice. La lucrările comisiei şi-au înregistrat prezenţa 16 deputaţi, din totalul de 18 membri ai comisiei.

Raportul comisiei a fost adoptat cu majoritate de voturi.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată.
Propunerea legislativă a fost respinsă de Senat în şedinţa din 9 decembrie 2013.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, cele două comisii propun Plenului Camerei Deputaţilor respingerea iniţiativei legislative, întrucât aplicarea acesteia în forma prezentată nu corespunde exigenţelor de tehnică legislativă şi nu permite respectarea angajamentelor asumate de România faţă de Uniunea Europeană, întrucât contravine prevederilor unui act comunitar obligatoriu, respectiv Directiva 2000/84/CE a Parlamentului European şi a Consiliului din 19 ianuarie 2001 privind dispoziţiile referitoare la orarul de vară, a cărei finalitate, sub aspectul armonizării legislative, a fost realizată de România încă din perioada de preaderare, în calitate de stat asociat.

PREŞEDINTE,
                                       PREŞEDINTE,


              

     FLORIN IORDACHE

                   RODICA NASSAR
         SECRETAR,                                                  SECRETAR,

      MIHĂIŢĂ GĂINĂ                                        FLORIN BUICU

Întocmit,

Consilier parlamentar Decebal Stănescu
Consilier parlamentar Livia Spînu

